கைக்கூலி  - வாழ்க்கை கவிதை

"என்ன கொடுப்பீர்கள்" 
  ஒரே கேள்வியில் 
  பெண்மையின் ஆசைகள் 
 ஹைக்கூ 
  வரிகளுக்குள் சுருக்கப்படும் 
  ஒரு பெண்மை  
  இன்னொரு பெண்ணால் 
 பூச்சியமாக்கப்படும் 
  போதிமரம்  
  புற்களின் நிழலில் 
  ஞானம் பெறும் 
 விருட்சமாய் இருந்தவை - மீண்டும் 
  விதைகளுக்குள் முடங்கிப்போக 
  சாபம் பெறும். 
 வாழ்க்கையை அனுபவிக்க 
  முதல் எழுத்தாய் 
  வலது கால், 
 முற்றுப்புள்ளியாய் இன்னொரு கால் 
  நடக்க முடியாமல் 
  பெண்மை, 
  பெருமூச்சு விடும் 
  கலாச்சாரத்தின் 
  தமிழ் அகராதியில் மட்டும் - இந்த 
  எழுத்தை அழிக்க முடியாதுதான் 
  ஆனால் 
  இன்னுமொரு எழுத்தை 
  சேர்த்தால் என்னவாம். 
 "சீதன எதிர்ப்பு எழுச்சி 2011" 
 எகிப்திய , தூனிசிய எழுச்சி 
 மாற்றத்தைத் தந்தது போல் 
  எமது எழுத்துக்களும் 
 மாற்றம் தராதா ? 
 எழுதிப்பார்க்க யாரும் தயாரா ?